**ПОКАНА ЗА УЧАСТИЕ**

**УВАЖАЕМИ ДАМИ И ГОСПОДА,**

**На 8 и 9 април 2017** г. в Mall Galleria Burgasще се проведе **Второто** издание на Изложение „Зона Здраве“. То е предназначено за всички, които предлагат продукти и услуги за здравето и красотата и искат да ги представят пред многобройна публика по запомнящ се и атрактивен начин.

Успехът и голямата посещаемост на [Първото](https://www.facebook.com/ZonaZdraveBurgas/) издание на изложението ни провокираха да добавим **нови възможности** за изложители и посетители. Първото изложение получи подкрепата на всички институции в сферата на здравеопазването, привлече хиляди посетители и бе отразено от местни и национални медии.

**Новости:**

**През 2017 г.** изложението ще се проведе на две нива – 0 и 1. Предвидена е възможност за **лекции и презентации** в Галерия Вип Клуб, който се намира на ниво 1. Галерия Вип Клуб е луксозно оформено пространство, в което Вашите слушатели ще се чувстват удобно. <http://galleriaburgas.bg/doc/Galleria_VIP_club.pdf>

Съобразили сме се с желанията на изложителите за по-спокойно място за общуване с клиенти и сме предвидили по-отдалечени щандове от сцената.

**Томболите** на изложението вече ще се теглят по два пъти на ден и ще бъдат 4.

**Всеки изложител получава:**

1. Изложбена площ в обособено за изложението пространство в МОЛ Галерия, с гарантиран човекопоток и интерес към изложението
2. Представяне в програмата на изложението, в медиите, в рекламната кампания
3. Представяне във фейсбук страницата на изложението: <https://www.facebook.com/ZonaZdraveBurgas/>
4. Участие в програмата на изложението (викторина, игра с публиката)
5. Лого на фирмата по спирките на градския транспорт
6. Неограничена възможност за раздаване на свои рекламни материали в целия МОЛ по време на изложението

**Молим да имате предвид следното:**

1. Желателно е да предвидите награди, които да се теглят в томболите на изложението.
2. Добре е да има възможно най-много атрактивни представяния, прегледи, демонстрации, за да привлечете по-голям интерес и да се откроите от останалите участници. Това може да бъде скрининг, мерене на кръвно, на кръвна захар, тест на контактни лещи, очен преглед и др. според продутовата Ви гама.
3. Осигурена е програма през цялото време на изложението, така че колкото повече демонстрации и практически съвети се реализират, толкова по-добре за всички участници.

Заявките за участие ще бъдат приемани до изчерпване на изложбените площи. Логото на фирмата Ви в цифров формат трябва да бъде изпратено **не по-късно от 10 март 2017 г.,** за да може да бъде поместено в рекламните материали (спирки, билбордове и др.).